open-index/open-wikipedia-markdown huggingface dataset:
Tindimõrd

**Tindimõrd** on mõrd, mille silmasuurus on kuni 10&nbsp;mm. Kasutatakse Peipsil peipsi tindi püüdmiseks. Meres meritindi püüdmiseks kasutatakse mõrdasid, mille silmasuurus on vähemalt 20&nbsp;mm.

Tindimõrd on lõkspüünis. 

## Vaata ka
*rivimõrd
*avaveemõrd
*jõemõrd
*mõrrajada
*ääremõrd

## Viited

## Välislingid
*Lõkspüünised
Lautaro Martínez

**Lautaro Javier Martínez** (sündinud 22. augustil 1997 Bahía Blancas) on Argentina jalgpallur, kes mängib ründajana Itaalia kõrgliiga klubis Milano Internazionale ja Argentina jalgpallikoondises.

Ta alustas klubikarjääri Argentina klubis Racing Club, mille koosseisus debüteeris Argentina kõrgliigas 2015. aastal.

2018. aasta augustis liitus ta Milano Internazionalega, kellega sõlmis viieaastase lepingu. Üleminekusumma oli arvatavalt 22,7 miljonit eurot. Esimese värava Itaalia kõrgliigas lõi ta 29. septembril 2018 mängus Cagliari vastu.

2017. aastal osales ta Argentina kuni 20-aastaste koondisega Lõuna-Ameerika omavanuste meistrivõistlustel. Martínez lõi turniiril viis väravat, millega jagas turniiri suurima väravaküti tiitlit. Debüüdi Argentina jalgpallikoondises tegi ta 27. märtsi 2018 sõprusmängus Hispaania vastu. Koondisekarjääri esimese värava lõi ta 11. oktoobril 2018 sõprusmängus Iraagi vastu. Ta kuulus Argentina koondisse 2019. aasta Copa Américal.

## Välislingid

* Profiil Milano Internazionale kodulehel
Loomise sambad

**Loomise sambad** on Hubble'i kosmoseteleskoobi tehtud foto kolmest tähtedevahelisest ainest koosnevast londist, mis asuvad Kotka udukogus Mao tähtkujus. 

Sambad asuvad Maast umbes 6500–7000 valgusaasta kaugusel ning on nimetatud selle järgi, et sammastes toimub aktiivne täheteke ja neid erodeerivad läheduses moodustunud uued tähed. Esimest korda pildistasid neid Hubble'i kosmoseteleskoobiga 1. aprillil 1995  Arizona Osariigi Ülikooli astronoomid Jeff Hester ja Paul Scowen. Piirkonda pildistas 2011. aastal uuesti ESA Herscheli kosmoseteleskoop ja 2014. aastal Hubble'i kosmoseteleskoop, mis tegi pildi uuema kaameraga.

2007. aastal avaldati teadustöö, mille kohaselt hävisid sambad umbes 8000 aastat tagasi supernoova tagajärjel, mis peaks Maalt vaadeldavaks muutuma umbes 1000 aasta pärast. Hiljem on mitmed teadlased antud teadustöö vaidlustanud ning kui neil on õigus, lagunevad sambad 100 000 kuni miljoni aasta pärast.  

## Viited
Tomás Rincón

**Tomás Eduardo Rincón Hernández** (sündinud 13. jaanuaril 1988 San Cristóbalis) on Venezuela jalgpallur, kes mängib poolkaitsjana Brasiilia kõrgliigaklubis Santos ja Venezuela jalgpallikoondises. Ta on koondise kapten.

Ta alustas klubikarjääri Venezuela kõrgliigaklubis Zamora, mille põhimeeskonnas debüteeris 2007. aastal. Hooajal 2008–09 mängis ta Venezuela teises kõrgliiga klubis, Deportivo Táchiras.

2009. aasta jaanuaris liitus ta Saksamaa kõrgliigaklubiga Hamburger SV, kus mängis kokku kuuel hooajal. 2014. aastal siirdus ta Itaaliasse, liitudes sealse kõrgliigaklubiga Genoa. 2017. aasta jaanuaris liitus ta läbi aegade esimese Venezuela mängijana Juventusega, kellega tuli samal hooajal Itaalia meistriks. 2017. aasta augustis suundus ta laenule Torinosse. 2018. aasta jaanuaris ostis Torino Rincóni mängijaõigused. 2022. aasta jaanuaris läks ta Torinost laenule Sampdoriasse.

2023. aasta augustis sõlmis ta lepingu Brasiilia kõrgliigaklubiga Santos.

Debüüdi Venezuela jalgpallikoondises tegi Rincón 2008. aastal. Koondisekarjääri esimese värava lõi ta 16. novembril 2018 sõprusmängus Jaapani vastu. Ta on alates 2011. aastast kuulunud Venezuela koondisse neljal Copa América turniiril. 

## Saavutused
;Juventus
*Serie A: 2016–17
*Coppa Italia: 2016–17

## Viited
Ożarów

**Ożarów** on linn Poolas Święty Krzyżi vojevoodkonnas Opatówi maakonnas, Ożarówi valla halduskeskus. Ożarów asub Opatówist umbes 19 km idakirdes ja Ostrowiec Świętokrzyskist ligikaudu 20 km idakagus.

Ożarów sai linnaõigused 1569. aastal, kuid kaotas need 1869. aastal. Ożarów sai linnaõigused tagasi 1988. aastal.

## Viited
William Tesillo

**William José Tesillo Gutiérrez** (sündinud 2. veebruaril 1990 Barranquillas) on Colombia jalgpallur, kes mängib keskkaitsjana Colombia kõrgliigaklubis Atlético Nacional ja Colombia jalgpallikoondises.

Ta alustas klubikarjääri Colombia esiliiga klubis Centauros Villavicencio, mille põhimeeskonnas debüteeris ta 2009. aastal. 2010. aastal liitus ta Colombia kõrgliiga klubiga Deportes Quindío, kus mängis neli hooaega. Seejärel mängis ta Colombia kõrgliigas veel Juniori ja Santa Fe meeskonnas. Aastatel 2018–2024 mängis ta Mehhiko kõrgliigaklubis Club León. Leónis mängides tuli ta korra Mehhiko meistriks ja valiti kolm korda Mehhiko kõrgliiga hooaja sümboolsesse koosseisu.

Debüüdi Colombia jalgpallikoondises tegi Tesillo 2017. aastal. Koondisekarjääri esimese värava lõi ta 3. juunil 2019 sõprusmängus Panama vastu. Ta kuulus Colombia koondisse 2019 ja 2021. Copa Américal. 2016. aasta suveolümpiamängude jalgpalliturniiril kuulus ta Colombia olümpiakoondisse.

## Saavutused
;Junior
*Copa Colombia: 2015
;León
*Liga MX (1): Guardianes 2020
*CONCACAF- Meistrite Liiga (1): 2023
*Leagues Cup (1): 2021

## Välislingid
Trohhoid

**Trohhoid** on tasandiline kõverjoon, mille kujundab mööda sirget libisemiseta veereva ringjoonega seotud punkt. Juhul kui antud punkt asub ringjoonel endal nimetatakse antud trohhoidi tsükloidiks. 

## Vaata ka

* Tsükloid
Tsütski

**Tsütski** (vene keeles Чудской конецъ) oli küla Võrumaal. 1977 liideti see küla Saatsega. Ajalooliselt jäi küla Setumaale Saatserinna nulka.

19. sajandil kuulus küla Molosva (Моложва) kogukonda ja Saatse kogudusse.

## Viited

## Välislingid
*
Sędziszów

**Sędziszów** on linn Poolas Święty Krzyżi vojevoodkonnas Jędrzejówi maakonnas, Sędziszówi valla halduskeskus. Sędziszów asub Jędrzejówist umbes 20 km läänedelas.

Asula oli olemas juba 12. sajandil, kirjalikes allikates on Sędziszówi esimest korda mainitud 1398. aastal. Linnaõigused sai Sędziszów 1. jaanuaril 1990. 

## Galerii

Main Street Sedziszow.JPG
Sędziszów kolejowa.JPG
Sędziszów Sefako.JPG
Sedziszow Dworzec.JPG


## Viited
Vorohka

**Vorohka** (kohalikus pruugis ka *Voronka*; vene keeles Воронково) oli küla Võrumaal. 1977 liideti see küla kõrvalasuva külaga ja alates 1997 jäävad endise Vorohka küla alad Litvina küla sisse. Ajalooliselt jäi küla Setumaale Saatserinna nulka.

19. sajandi algul oli küla eraomanduses, hiljem kuulus küla Kuulja kogukonda ja Kuulja kogudusse.

## Viited

## Välislingid
*
Kitty Hart-Moxon

**Kitty Hart-Moxon** (neiupõlvenimega **Kitty Felix**; sündinud 1. detsembril 1926 Bielskos Teises Poola vabariigis) on Poola juudi päritolu holokaustis ellujäänu (*[[Sh'erit ha-Pletah]]*), kes elab Teise maailmasõja järel Suurbritannias.

## Noorpõlv

## Deporteerimine
1943. aastal saatsid natsivõimud ema Lola Rosa Felixi koos tütrega ülesantuna vangilaagritesse ja lõpuks kaks ööpäeva kestnud rongisõidul Auschwitz II-Birkenau koonduslaagrisse, kuhu saabusid 6. aprillil. Sama saatus tabas sadu tuhandeid aškenazi juute üle terve Kesk-Euroopa. Kitty oli vaid 16-aastane ehk komandantide silmis piisavalt elujõuline tööülesannete täitmiseks (vahelduvalt umbes 35 000 inimese seas), mistõttu ei suunatud teda otse hukkamisjärjekorda gaasikambrites. Erikombel säästeti ka tema polüglotist ema, nende esmaseks ülesandeks jäi koolnud sunnitööliste kohtlemine, mis nõudis vähem vaeva kui välitööd laagri lähedal. Vaid taibukus, keelevaist ja õigel ajal õigete rollide täitmine (näiteks rooja rookimine laagriosmikute põrandarennidest) hoidis nende tervist (külmumast, nälgimast ja nakatumast) vangistuses, kus järeleandmatu ellujäämine oli peaaegu ilmvõimatu.

## Vabastamine
Vahetult pärast ameeriklaste poolt vabastust 1945. aasta aprillis sai ta koos emaga Inglismaalt asüüli, kus abiellus, töötas radioloogina ja pühendas ülejäänud elu holokausti teadvustamisele.

Ta oli üks esimesi, kes hakkas Auschwitzi koonduslaagri terrorit ja ebainimlikust laiemalt avalikustama.

## Autobiograafiad
*"I am Alive" (1961)
*"Return to Auschwitz" (1981)

## Autasud
*Briti impeeriumi ordu ohvitser (2003)
*Birminghami Ülikooli audoktorant (2013)

## Viited
UNESCO maailmapärand Islandil

**[[Island]]i** alal on **[[UNESCO maailmapärandi nimistu]]s** kolm objekti ja ootenimistus kuus objekti.

## Nimistu
Nimistus on kolm objekti:
*üks kultuuripärandi objekt:
**2004 Þingvelliri rahvuspark
*kaks looduspärandi objekti:
**2008 Surtsey
**2019 Vatnajökulli rahvuspark – tule ja jää dünaamiline loodus

## Ootenimistu
Ootenimistus on kuus objektiː
*kaks kultuuripärandi objekti:
**2011 Viikingite mälestised ja muinsuskaitsealad/ Þingvelliri rahvuspark
**2011 Mätasmajade traditsioon
*kolm looduspärandi objekti:
**2011 Mývatn ja Laxá
**2011 Þingvelliri rahvuspark
**2013 Torfajökulli vulkaaniline süsteem/ Fjallabaki looduskaitseala
*üks segapärandi objekt:
**2011 Breiðafjörðuri looduskaitseala

## Viited

## Välislingid
*UNESCO maailmapärand Islandil. UNESCO maailmapärandi koduleht. Inglise keeles. Vaadatud 19. veebruaril 2024
Jefferson Lerma

**Jefferson Andrés Lerma Solís** (sündinud 25. oktoobril 1994 El Cerritos) on Colombia jalgpallur, kes mängib keskpoolkaitsjana Premier League'i klubis Crystal Palace ja Colombia jalgpallikoondises. Ta võib mängida ka kaitsva poolkaitsja või paremkaitsjana.

Ta alustas klubikarjääri Colombia kõrgliiga klubis Atlético Huila, mille põhimeeskonnas debüteeris ta 2013. aastal. 2015. aasta augustis suundus ta laenule Hispaania kõrgliiga klubisse Levante. 2016. aasta juulis sõlmis ta klubiga püsiva nelja-aastase lepingu.

2018. aasta augustis liitus ta Bournemouthiga. 10. novembril 2018 lõi ta mängus Newcastle Unitedi vastu oma esimese värava Inglismaa kõrgliigas.

Colombia jalgpallikoondises tegi Lerma debüüdi 2017. aastal. Ta on kuulunud Colombia koondisse 2018. aasta maailmameistrivõistlustel ja 2019. aasta Copa Américal. Lisaks kuulus ta 2016. aasta suveolümpiamängude jalgpalliturniiril Colombia olümpiakoondisse.

## Välislingid
Alnilam

**Alnilam** (ka **ε Orionis**, **Epsilon Orionis** ja **46 Orionis**) on sinine ülihiid, mis asub Maast umbes 2000 valgusaasta kaugusel Orioni tähtkujus. 

See on 275 000 – 832 000 korda heledam ja 30–64,5 korda massiivsem kui Päike. Alnilam on tähistaeva heleduselt 29. täht ning moodustab koos Alnitaki ja Mintakaga Orioni vöö.

## Viited
H-II-piirkond

**H-II-piirkond** on tähtedevahelisest ioniseeritud vesinikuaatomitest koosnev piirkond. Tavaliselt on see osaliselt ioniseeritud gaasist koosnev pilv, milles on hiljuti toimunud täheteke ja mille suurus varieerub ühest kuni sadade valgusaastateni ning tihedus mõnest kuni miljoni osakeseni kuupsentimeetri kohta. 1610. aastal avastas Nicolas-Claude Fabri de Peiresc Orioni udukogu, mis on tänapäeval teada kui H-II-piirkond ja on seega esimene avastatud H-II-piirkond.

Piirkonnad võivad olla ükskõik millise kujuga, sest tähtede ja gaasi jaotus piirkonnas on ebaühtlane. H-II-piirkondi seostatakse sageli molekulipilvedega. H-II-piirkonnad võivad tekitada mitme miljoni aasta vältel tuhandeid tähti. Tavaliselt hajutavad supernoovad ja massiivseimate tähtede tugevad tähetuuled H-II-piirkondade gaasid viimaks laiali ning järgi jäävad täheparved, näiteks Plejaadid.

H-II-piirkonnad on vaadeldevad suurte vahemaade tagant ning nende uurimine on oluline, tegemaks kindlaks galaktikate kaugust ja keemilist koostist. Spiraal- ja ebaregulaarsed galaktikad sisaldavad paljusid H-II-piirkondi, samal ajal kui elliptilistes galaktikates need peaaegu puuduvad. Spiraalgalaktikates, sealhulgas Linnuteel, on need piirkonnad koondunud spiraalharudesse, kuid ebaregulaarsetes galaktikates paiknevad need kaootiliselt. Mõned galaktikad sisaldavad suuri H-II-piirkondi, mis sisaldavad kümneid tuhandeid tähti.

## Viited
2014. aasta noorte suveolümpiamängud

**2014. aasta noorte suveolümpiamängud** olid teised noorte suveolümpiamängud. Need toimusid 16.–28. augustil 2014 Nanjingis Hiinas.

Osales 3579 sportlast 205 riigist. Võisteldi 28 spordialal ja 222 võitlusalal. Edukaim riik oli korraldajamaa Hiina.

## Vaata ka
*Eesti 2014. aasta noorte suveolümpiamängudel

## Välislingid
*Mängudest ROK-i kodulehel
Stoczek Łukowski

**Stoczek Łukowski** on linn Poolas Lublini vojevoodkonnas Łukówi maakonnas. Stoczek Łukowski asub Łukówist umbes 28 km läänes ja Siedlcest ligi 32 km edelas.

Stoczek Łukowski sai linnaõigused 1546. aastal, kuid kaotas linnaõigused 1870. aastal. Stoczek Łukowski sai linnaõigused tagasi 1919. aastal. Kolmas Poola jagamise tulemusel läks Stoczek Łukowski 1795. aastal Saksa-Rooma riigi (Austria) võimu alla. 1809. aastal läks Stoczek Varssavi hertsogiriigi koosseisu ja 1815. aastal Neljanda Poola jagamise tagajärjel Venemaaga reaalunioonis olnud Poola Kuningriigi (nn. Kongressi-Poola) koosseisu.

Novembriülestõusu ajal toimus 14. veebruaril 1831 Stoczek Łukowski lähedal Stoczeki lahing, milles Vene väed said Poola vägede käest lüüa.

## Viited
Solova

**Solova** (ka Solovja; vene keeles Соловья) oli küla Võrumaal. 1977 liideti see küla Kiislovaga. Ajalooliselt jäi küla Setumaale Vaaksaarõ nulka.

19. sajandil kuulus küla Voronitsa (Воронкино) kogukonda ja Pankjavitsa kogudusse.

## Viited

## Välislingid
*
Võrgulaev

**Võrgulaev**, ka **räimelaev** või ka **võrgupaat** (Kihnus *maalaev*), oli suurim paat kiilu ja ajutise mastiga, mida kasutati merel tehtaval võrgupüügil.

Suure lainetuse korral sai võrgulaeva pardaid lisalaudadega kõrgendada. Ta oli põhiline kaluripaat kuni mootorpaatide levikuni 20. sajandil.

## Vaata ka
*kalalaev 

## Viited

## Välislingid
*Võrgupaat, Rannarootsi Muuseum
Kropkuva

**Kropkuva** (kohalikus pruugis ka *Kropkova*; vene keeles Кробково) oli küla Võrumaal. 1977 liideti see küla Helbiga ning täna kuulub Setomaa valda. Ajalooline Kropkova asub Helbi idaservas, vastu tänast Eesti-Vene piiri.  

Ajalooliselt jäi küla Setumaale Üle-Pelska nulka. Küla oli väike - 2-3 talu. Külas asub ka arheoloogiamälestis Kropkova koht. 

18. sajandil kuulus küla riigile ja allus Taeluva kogudusele.

Kropkovas elas üks tuntumaid setu rahvalaulikuid - lauluimä - Miku Ode (Jevdokia Kanniste).

## Viited

## Välislingid
*
Varõstõ

**Varõstõ** (vene keeles Большие Горенки) oli küla Võrumaal. 1977 liideti see küla Sirgovaga. Ajalooliselt jäi küla Setumaale Vaaksaarõ nulka.

## Viited

## Välislingid
*
Maidla Sõnumitooja

**Maidla Sõnumitooja** oli 2003-2013 ilmunud ajaleht, mis vahendas endise Maidla valla uudiseid. Lehte andis välja Maidla vallavalitsus. Leht ilmus 3-6 korda aastas.

Pärast 2013. aastat, kui Maida vald liitus Lüganuse vallaga, annab endise Maidla valla aladel toimuva kohta uudised edasi Valla Sõnumid.

## Viited

## Välislingid
*
Moryń

**Moryń** (saksa keeles *Mohrin*) on linn Poolas Lääne-Pomorze vojevoodkonnas Gryfino maakonnas, Moryńi valla halduskeskus.

Asulat on ürikutes esmamainitud 1263. aastal, linnaõigused sai 1306. aastal. Kuni 1945. aastani oli linn Saksamaa koosseisus, kuid Potsdami konverentsi otsusel läks Poolale.

## Galerii

Moryń, Poland - panoramio (71).jpg
Mury miejskie Moryń.jpg
Moryn waska 9 kolb2439.JPG


## Viited
Lüganuse Valla Leht

**Lüganuse Valla Leht** oli ajaleht, mis ilmus aastatel 1999–2009 ja vahendas Lüganuse valla uudiseid. 

Ajalehte andis välja Lüganuse vallavalitsus. Väljaanne ilmus neli korda aastas.

## Viited

## Välislingid
*
Marjamaa

**Marjamaa** oli Vastemõisa, Olustvere ja Suure-Jaani valla ning Suure-Jaani ja Võhma linna ajaleht, mis ilmus aastatel 1993–1995. Ajalehte andis välja AS Merken.

1996. aastal hakkasid ilmuma Võhma Linnaleht ja Infoleht (Vastemõisa valla ajaleht) ja 2000. aastal hakkas ilmuma Leole (Suure-Jaani linna, Suure-Jaani valla ja Olustvere valla ajaleht).

## Viited

## Välislingid
*
Almāle

**Almāle** (ka **Almale**) on küla (*ciems*) Lätis Kuldīga piirkonna Alsunga vallas. Almāle asub valla idaosas Kauliņa jõe kaldal. Küla asub valla keskusest Alsungast 6 ja Riiast 176 kilomeetri kaugusel. Külas asuvad Almāle bussipeatused. 

Küla tekkis endise Almāle mõisa juurde. Alsunga piirkonna omavalitsus on kultuuriväärtuslike objektidena ära märkinud mõisa teenijatemaja ja aida. Külas asub Almāle kalmistu. Kuni aastani 1973 asus seal Almāle raudteepeatus. Aastail 2009–2021 kuulus küla Alsunga piirkonda.

## Elanike arv


* 127 (1970)
* 147 (1979)
* 88 (1989)
* 92 (2000)

* 48 (2011)
* 47 (2019)
* 44 (2021)
* 49 (2025)


## Viited
Bērzkalni

**Bērzkalni** (vanasti ka **Stirnumuiža**) on küla (*mazciems*) Lätis Kuldīga piirkonna Alsunga vallas. Bērzkalni asub valla lääneosas ja jääb valla keskusest Alsungast 8 ning Riiast 186 kilomeetri kaugusele.

Aastal 2005 oli külas 10 elanikku. Aastail 2009–2021 kuulus küla Alsunga piirkonda.

## Viited
NGC 604

**NGC 604** on H-II-piirkond, mis asub Kolmnurga galaktikas ja on Kohalik Galaktikarühma suurimaid H-II-piirkondi. Selle avastas 11. septembril 1784 William Herschel ning see asub Maast umbes 2,7 miljoni valgusaasta kaugusel. NGC 604 diameeter on kuni 1520 valgusaastat, olles üle 40 korra suurem kui Orioni udukogu nähtav osa ja on sellest üle 6300 korra heledam.

## Viited
Reģi

**Reģi** on küla (*mazciems*) Lätis Kuldīga piirkonna Alsunga vallas. Reģi asub valla idaosas ja jääb valla keskusest Alsungast 4 ning Riiast 168 kilomeetri kaugusele.

Küla on tekkinud Reģi mõisa juurde. Alsunga piirkonna omavalitsus on kultuuriväärtuslike objektidena ära märkinud mõisa pargi ja hoonetekompleksi. Mõisas asus varem pansionaat. 22. veebruaril 2007 süttis pansionaat põlema ja tules hukkus sealsest 90 asukast 23. Tegemist on ohvriterohkeima tulekahjuga Läti ajaloos. Tulekahju järel hooldekeskus suleti ja sealsed patsiendid viidi üle Gudeniekisse. Tänaseks on mõisa peahoone taastatud. Aastail 2009–2021 kuulus küla Alsunga piirkonda.

Külas asub Reģi bussipeatus.
 
Aastal 2005 oli külas 84 elanikku.

## Viited
Roseti udukogu

**Roseti udukogu** ehk **Rosette'i udukogu** (ka **Caldwell 49**) on suur kerajas H-II-piirkond, mis asub Ükssarviku tähtkujus. 

Udukoguga on tihedalt seotud hajusparv NGC 2244, sest selle tähed moodustusid udukogust pärit ainest. Parv ja udukogu asuvad Maast umbes 5000 valgusaasta kaugusel ning on umbes 130 valgusaastat lai. Hajusparve noortelt tähtedelt pärit kiirgus ergastab udukogu aatomeid, mis hakkavad kiirgama ning tekitavad emissioonudu. Udukogu mass on umbes 10 000 Päikese massi.

Chandra kosmoseteleskoobi vaatlused on näidanud, et Roseti udukogus on arvukalt noori tähti ning kokku asub selles tähetekkepiirkonnas umbes 2500 noort tähte.

Roseti udukogus asuvad New General Catalogue'i objektid NGC 2237, NGC 2238, NGC 2239, NGC 2244 ja NGC 2246.

## Viited
Bhutani jalgpallikoondis

**Bhutani jalgpallikoondis** on Bhutani rahvuskoondis jalgpallis. See loodi 1983. aastal ning liitus FIFAga 2003. aastal.

2019. aasta seisuga on koondis pidanud 85 ametlikku maavõistlust, millest on võidetud 6, viigiga lõppenud 5 ning kaotatud 74.
Lutsumänd

**Lutsumänd** oli söödata õngpüünis talvisel kuduajal lutsude püüdmiseks jääaugust. Püünise nimetus tuleneb sarnasusest *pudrumännaga*.

## Lutsumänna ehitus
See õngpüünis oli mitmeharuline kodarakujuline püügiriist, mille läbimõõt oli umbes 15&nbsp;cm. Lutsumännal oli 6–20 traaditeravikku, mille konksud olid keeratud ülespoole. Puuvarre või keti külge kinnitati plekitükid, metallrõngad või muu, mis tekitasid heli, kui püünist liigutati üles–alla.

## Püügiviis
Püüti peamiselt öösel ning kala ahvatleti ligi ainult helinaga. Kui luts ujus männa teravike kohale, tõmmati kiire liigutusega püünis üles, konksud haakusid kala kehasse ning saak tõmmati veest välja. 

## Kasutuspiirkonnad
Lutsumänd oli kasutusel Põhja-Venemaal ja Rootsis. Eestis ainult Peipsi ja Pihkva järvel ning Kagu-Eestis.

## Viited

## Välislingid
*Lutsumänd, Eesti Rahva Muuseum
India jalgpallikoondis

**India jalgpallikoondis** on India rahvuskoondis jalgpallis.

India ei ole kunagi jõudnud maailmameistrivõistluste finaalturniirile, kuid 1950. aastal loobuti osalemisest. Põhjuseks oli kulukas reis, aga ka see, et FIFA keelas paljajalu jalgpalli mängimise. Neljal korral on osaletud olümpiamängude jalgpalliturniiril. 1956. aastal jõuti poolfinaali ja saavutati 4. koht.
Sh'erit ha-Pletah

**Sh'erit ha-Pletah** (heebrea keeles שארית הפליטה, sõna-sõnalt 'elusolev jäänuk'; ülekantud tähenduses 'holokaustis ellujäänu') on holokausti üleelanud juutide poolt kasutatav enesekohane heebrea piibellik termin.

## Pagulaslaagrid
Pärast ümberasustamist veetsid sajad tuhanded ellujäänud mitu aastat pagulaslaagrites natsismist vabanenud liitlasvägede okupeeritud Saksamaal, liitlasvägede okupeeritud Austrias ja vastses fašismist vabanenud Itaalia Vabariigis. Pagulased muutusid sotsiaalselt ja poliitiliselt organiseerituks, kaitstes kõigepealt oma inim- ja tegevusõigusi laagrites ning seejärel õigust immigreeruda Briti Palestiina Mandaati (1920–1948).

## Emigreerumine
Mandaadi  territooriumil kujunes Iisraeli riik, mis kuulutati välja 14. mail 1948. Suurem enamus Teise maailmasõja üle elanud juudi pagulastest elas Iisraelis juba aastal 1950. Valdavalt need, kelle sugulased elasid Ameerika Ühendriikides, suundusid elama sinna. Vähesed kolisid Inglismaale, osalt suunduti ka Suurbritannia dominioonidesse või Lõuna-Ameerikasse.

## Näited
Nii-öelda *elusolevaks jäänukiks* jäid imekombel ema Lola ja tütar Kitty Felix, kes elasid üle võikaima koonduslaagri Auschwitz II-Birkenau jäleduse.

## Vaata ka
*Holokaust
Halleluuja

**Halleluuja** (heebrea keeles הַלְּלוּיָהּ 'kiitke *Jah*'i', st 'kiitke Issandat' on väljend, mida sageli kasutatakse piibli Psalmide raamatus. *Jah* on lühend Jumala nimest *[[YHWH|JHWH]]* (Jahve, Jehoova). Sõna *halleluuja* kasutatakse piibli Vanas Testamendis 24 korda (näiteks psalmid 113–118) ja neli korda Uue Testamendi Ilmutusraamatus.
Balande

**Balande** on küla (*mazciems*) Lätis Kuldīga piirkonna Alsunga vallas. Balande asub valla keskosas ja jääb valla keskusest Alsungast 3 ning Riiast 179 kilomeetri kaugusele. 

Alsunga piirkonna omavalitsus on kultuuriväärtusliku objektina ära märkinud Balande külatänava. Balandes asub Strēļi kalmistu.

Aastal 2005 oli külas 21 elanikku. Aastail 2009–2021 kuulus küla Alsunga piirkonda.

## Viited
Acadia vald

**Acadia vald** (*Acadia Parish*) on 2. järgu haldusüksus (maakond) Ameerika Ühendriikides Louisiana osariigis.

Valla halduskeskus on Crowley.

## Ajalugu
Vald moodustati 1886. aastal.

## Rahvastik
Elanike arv oli 2010. aasta rahvaloenduse järgi 61 773.

Arvestuslik rahvaarvu muutus (1. juuli seisuga):

## Viited
Mjene keel

**Mjene keel** on bantu keelte B-rühma kuuluv keel, mida räägivad mjened Gabonis. Kõnelejaid oli 2007. aastal umbes 45 000.

Mjene keel jaguneb mitmeks murdeks, millest suuremad on mpongve, galva ja nkomi.

## Viited

## Välislingid
*https://glottolog.org/resource/languoid/id/myen1241
2019. aasta Konservatiivse Partei liidri valimised

**2019. aasta Suurbritannia Konservatiivse Partei juhi valimised** algasid siis, kui praegune juht Theresa May teatas 24. mail 2019, et ta astub 7. juunil tagasi Konservatiivse Partei juhi kohalt ja seejärel peaministri ametikohalt, kui valitakse uus kandidaat.

Uueks partei juhiks valiti Boris Johnson.

## Kandidaadid

## Viited
Alleni vald

**Alleni vald** (*Allen Parish*) on 2. järgu haldusüksus (maakond) Ameerika Ühendriikides Louisiana osariigis.

Valla halduskeskus on Oberlin ja suurim linn on Oakdale.

## Naabervallad
* Rapidesi vald (põhjas)
* Evangeline'i vald (idas)
* Jefferson Davise vald (lõunas)
* Beauregardi vald (idas)
* Vernoni vald (loodes)

## Ajalugu
Vald moodustati 1912. aastal Calcasieu valla osast. Maakond on saanud nime konföderatsiooni kindrali ja Louisiana kuberneri Henry Watkins Alleni järgi.

## Rahvastik
Elanike arv oli 2020. aasta rahvaloenduse järgi 22 750. Aastal 2010 oli elanikke 25 764.

Arvestuslik rahvaarvu muutus (1. juuli seisuga):

### Linnad
*Elizabeth (417 elanikku)
*Kinder (2170 elanikku) 
*Oakdale (6692 elanikku)
*Oberlin (halduskeskus; 1402 elanikku)

## Maanteed
*  U.S. Route 165
*  U.S. Route 190
*  Louisiana Highway 10
*  Louisiana Highway 26

## Viited
Dolby

**Dolby** võib tähendada:

*Dolby Laboratories

*Dolby Noise Reduction (DNR)

*Dolby Surround Sound

*Dolby Digital süsteem

*Dolby Theatre Los Angeleses Hollywoodi linnaosas

*Ray Dolby
NGC 2244

**NGC 2244** (ka **Caldwell 50**) on hajusparv Roseti udukogus, mis asub Ükssarviku tähtkujus. Sellel parvel on mitu O-spektriklassi tähte, mis tekitavad suures koguses kiirgust ja tähetuult. Parve avastas 1690. aastal Briti astronoom John Flamsteed.

## Viited
Svjatoslav Vakartšuk

**Svjatoslav Vakartšuk** (Святослав Іванович Вакарчук; sündinud 14. mail 1975 Mukatševos) on Ukraina muusik ja poliitik, ansambli Okean Elzõ juht.

## Elulugu
Ta astus 2022. aasta märtsis Ukraina territoriaalkaitsejõudude ridadesse.

## Viited

## Välislingid
*Стало відомо, хто зайде до парламенту замість Вакарчука – Slovo i Dilo, 11.06.2020
Nikk (paat)

**Nikk** oli lai lameda põhjaga suur laadimispaat.

Seda kasutati Häädemeeste rannas kuni 20. sajandi alguseni küttepuude kaldalt laevale vedamiseks. Nikk mahutas 4 kuni 12 vankrikoormat puid. Puude pealelaadimiseks sõideti kaldalt hobusega vette.

## Vaata ka
*nääk 

## Viited
Nääk

**Nääk** oli väike lameda põhjaga laadimispaat.

Seda kasutati Häädemeeste rannas kuni 20. sajandi alguseni küttepuude kaldalt laevale vedamiseks. Nääk vedas puid eriti madalas rannavees, kus nikk ei saanud sõita.

## Viited
Merli Sild

**Merli Sild** (kuni 2005 **Merli Kleinert**; sündinud 9. aprillil 1954 Põltsamaal) on eesti muuseumitöötaja, Eesti Põllumajandusmuuseumi direktor (2005–2018).

## Hariduskäik
Ta on lõpetanud 1972. aastal Põltsamaa Keskkooli ja 1976. aastal Eduard Vilde nimelise Tallinna Pedagoogilise Instituudi kultuuritöö alal. 2008. aastal lõpetas ta avatud ülikoolis magistriõppe Tartu Ülikooli filosoofiateaduskonna kultuurikorralduse erialal.

## Töökäik

Ta on töötanud Jõgeva rajooni TSN täitevkomitee kultuuriosakonna inspektorina, aastatel 1988–1994 oli ta täitevkomitee / Jõgeva maavalitsuse kultuuriosakonna juhataja. 

Aastatel 1994–2005 oli ta Eesti Rahva Muuseumi Sõprade Seltsi sekretär. 

Aastatel 2005–2018 oli Sild Eesti Põllumajandusmuuseumi direktor ja 2018–2020 SA Eesti Maaelumuuseumid juhatuse liige. 

Alates 14. juunist 2022 töötab ta Põltsamaa muuseumi juhatajana.

## Teoseid
*"Lee 10". Eesti Rahva Muuseumi Sõprade Seltsi väljaanne. Koostanud Merli Kleinert. Tartu 2004. 155 lk

## Liikmesus
*Eesti Rahva Muuseumi Sõprade Selts
*ICOM Eesti komitee
*Rahvusvahelise Põllumajandusmuuseumide Assotsiatsioon

## Viited

## Välislingid
*Vilja Kohler. "Suur hobusesõber mõistab Homerost". Tartu Postimees, 18. detsember 2011
*"Muuseumijuhi õppereisidel puhkuse maik juures". Äripäev, 22. mai 2012
* Persoonilugu Kambja valla lehes, detsember 2020
Roman Romanov

**Roman Romanov** (Романов Роман Анатолійович; sündinud 12. novembril 1970 Potsdamis) on Ukraina ärimees ja ärijuht.

Ta oli 4. juulist 2014 kuni 12. veebruarini 2018 riikliku kontserni Ukroboronprom peadirektor.

## Viited
Delta IV

**Delta IV** on ühekordselt kasutatav kanderakett, mis kuulub Delta raketiperekonda. Raketi peamisi komponente projekteerib Boeing ja need ehitab United Launch Alliance (ULA). Lõpliku monteerimise teeb ULA stardipaigas. Delta IV projekteeriti Ameerika Ühendriikide õhuväe jaoks, kuid see viib kosmosesse ka erafirmade laadungeid. Delta IV on viis erinevat versiooni: Medium, Medium+ (4,2), Medium+ (5,2), Medium+ (5,4) ja Heavy.

## Viited
Barüonaine

**Barüonaine** (inglise keeles *baryonic matter*) on barüonidest (neutronid, prootonid) ja elektronidest koosnev aine.

Erinevalt barüonilisest ainest, kujutab mittebarüoniline aine endast ainet, mis ei koosne peamiselt barüonidest. Siia alla kuuluvad neutriinod, vabad elektronid, tumeaine, supersümmeetrilised osakesed, aksionid ja mustad augud.

Asjaolu, et barüonaine üldse eksisteerib, on oluline teema kosmoloogias, sest eeldatakse, et suur pauk sünnitas võrdsetes kogustes barüone ja antibarüone. Protsessi, mille käigus barüonide arvukus ületas nende antiosakeste arvukuse, nimetatakse barüogeneesiks.

## Vaata ka
*Barüogenees
*Barüonasümmeetria
*Puuduvate barüonide probleem
Barüogenees

**Barüogenees** (inglise keeles *baryogenesis*) on varajases universumis toimunud hüpoteetiline füüsikaline protsess, mis põhjustas barüonasümmeetria, st aine (barüonid) ja antiaine (antibarüonid) tasakaalustamatuse (disbalansi) vaadeldavas universumis.

Teisiti öeldes on barüogenees universumi seisund ajavahemikus 10−34–10−32 pärast suurt pauku (kosmilise inflatsiooni epohh), mille jooksul kvargid ja gluuonid ühinesid hadroniteks (sealhulgas barüonid); samuti nimetatakse barüogeneesiks sellist ühinemisprotsessi ennast.

Arvatakse, et Sahharovi tingimuste täitmise (barüonarvu mittesäilimine, CP-rikkumine, termodünaamilise tasakaalu rikkumine) tulemusena tekkis barüogeneesis nn universumi barüonasümmeetria – aine (barüonid) ja antiaine (antibarüonid) asümmeetria (tänapäevases universumis esineb peaaegu eranditult vaid aine).

## Vaata ka
*Barüonasümmeetria
*Barüonaine
Ruutkraad

**Ruutkraad** (**deg<sup>2</sup>**) on SI-süsteemi mittekuuluv ruuminurga mõõtühik. Ruutkraadi kasutatakse sfääri osade mõõtmiseks. Üks ruutkraad on võrdne \left(\frac{180}{\pi}\right)^2 ehk \frac{1}{3283} = 3,0462×10−4 steradiaaniga.

Sfääris on umbes 41 253 ruutkraadi.

4 \pi \left(\frac{180}{\pi}\right)^2 \, \mathrm{deg^2} = \frac{360^2}{\pi}\,\, \mathrm{deg^2} = \frac{129\,600}{\pi} \,\, \mathrm{deg^2} \simeq 41\,252,96 \,\, \mathrm{deg^2}

## Näited
* Sfääris on umbes 41 253 ruutkraadi.
* Täiskuu katab Maalt tähistaevast vaadeldes ainult umbes 0,2 ruutkraadi ulatuses.
* Päike katab Maalt taevast vaadeldes samuti ainult 0,2 ruutkraadi.
* Oletades, et Maa on sfäär, mille pindala on 510 miljonit ruutkilomeetrit, katab Põhja-Iirimaa (14 130 km2) 1,1 deg2 ja Connecticuti osariik (14 357 km2) 1,2 deg2.
* Suurim tähtkuju Hüdra katab tähistaevast 1303 ruutkraadi ja väikseim tähtkuju Lõunarist 68 ruutkraadi.

## Vaata ka
*nurk
*steradiaan

## Viited
Barüonasümmeetria

**Barüonasümmeetria**, ka **aine-antiaine asümmeetria**, ka **Universumi barüonasümmeetria**, (inglise keeles *baryon asymmetry*, *matter-antimatter asymmetry*) on tasakaalustamatus (disbalanss) barüonaine ja antibarüonilise aine vahel vaadeldavas universumis.

Ei osakestefüüsika standardmudel ega üldrelatiivsusteooria anna ammendavat selgust, miks valitseb disbalanss.

1967. aastal ilmunud artiklis sõnastas Andrei Sahharov barüonasümmeetria olemasolu jaoks vajalikud tingimused:
*asümmeetria maailma ja antimaailma vahel, väljendatuna teaduslikus keeles kui C- ja CP-sümmeetria rikkumine (vt CP-invariantsuse rikkumine);
*barüonlaengu säilitamise seaduse rikkumine;
*termodünaamilise tasakaalu rikkumine universumi arengu varajastes etappides.

On olemas mitu hüpoteesi, mis selgitavad barüogeneesi põhjustanud aine ja antiaine tasakaalustamatust. Sellegipoolest ei ole seni üldtunnustatud teooriat selle nähtuse seletamiseks. Nagu märgiti ühes 2012. aastal ilmunud uurimuses, "jääb aine päritolu endiselt üheks suuremaks saladuseks füüsikas".

## Vaata ka
*Barüogenees
*Barüonaine

## Viited
Chouaib Doukkali Ülikool

**Chouaib Doukkali Ülikool** on ülikool El Jadida linnas Marokos.

Ülikool on asutatud 1985. aastal. 

Ülikoolis õpib umbes 23 000 üliõpilast (2018). 

## Välislingid
*Ülikooli koduleht
Avoyellesi vald

**Avoyellesi vald** (*Avoyelles Parish*) on 2. järgu haldusüksus (maakond) Ameerika Ühendriikides Louisiana osariigis.

Valla halduskeskus on Marksville.

## Ajalugu
Vald moodustati 1807. aastal.

## Rahvastik
Elanike arv oli 2010. aasta rahvaloenduse järgi 42 073.

Arvestuslik rahvaarvu muutus (1. juuli seisuga):

## Viited
Lõunataevas

**Lõunataevas** on taevasfääri lõunapoolkera ehk taevaekvaatorist lõuna poole jääv ala. 

Lõunataevas pöörleb taevapooluse ümber Maa pöörlemise tõttu läänesuunaliselt. See on alati täies ulatuses vaadeldav lõunapooluselt ning selle nähtavus hakkab põhja poole minnes vähenema. Lõunataeva vastand on põhjataevas.

## Vaata ka
*Lõunapoolkera
Calcasieu vald

**Calcasieu vald** (*Calcasieu Parish*) on 2. järgu haldusüksus (vallaks nimetatav maakond) Ameerika Ühendriikides Louisiana osariigis. Läänes piirneb vald Texase osariigiga.

Valla halduskeskus ja suurim linn on Lake Charles.

## Naabervallad ja -maakonnad
*Beauregardi vald (põhjas)
*Jefferson Davise vald (idas)
*Cameroni vald (lõunas)
*Orange'i maakond, Texas (läänes)
*Newtoni maakond, Texas (loodes)

## Ajalugu
Vald moodustati 24. novembril 1840 St. Landry valla osast. Valla nimi tuleneb prantsuse keele kaudu atakapa keelest ja tähendab 'kisendav kotkas'.

## Rahvastik
Elanike arv oli 2020. aasta rahvaloenduse järgi 216 785. Aastal 2010 oli elanikke 192 768.

Arvestuslik rahvaarvu muutus (1. juuli seisuga):

### Linnad
* DeQuincy (2020. aasta seisuga 3144 elanikku)
* Iowa (3436 elanikku)
* Lake Charles (84 872 elanikku)
* Sulphur (21 809 elanikku)
* Vinton (3400 elanikku)
* Westlake (4781 elanikku)

## Maanteed

*  Interstate 10
*  Interstate 210
*  U.S. Highway 90
*  U.S. Highway 165
*  U.S. Highway 171
*  Louisiana Highway 12
*  Louisiana Highway 14
*  Louisiana Highway 27

## Viited

## Välislingid
* https://www.calcasieuparish.gov/
Põhjataevas

**Põhjataevas** on taevasfääri põhjapoolkera ehk taevaekvaatorist põhja poole jääv ala. 

Põhjataevas pöörleb taevapooluse ümber Maa pöörlemise tõttu läänesuunaliselt. See on alati täies ulatuses vaadeldav põhjapooluselt ning selle nähtavus hakkab lõuna poole minnes vähenema. Põhjataeva vastand on lõunataevas.

## Vaata ka
* Põhjapoolkera
El Jadida

**El Jadida** on sadamalinn Marokos, ligikaudu 100 km Casablancast lõunas.

Linnas on umbes 200 000 elanikku.

Linnas asub Chouaib Doukkali Ülikool.

El Jadida ajalooline keskus, suures osas ehitatud portugali kolonistide poolt 16. sajandil (portugali Mazagão), on 2004. aastal kantud UNESCO maailmapärandi nimistusse. Ajaloolisse kompleksi kuuluvad 16. sajandi linnakindlustused, osa tänavatevõrgust, Portugali tsistern ja  Mazagão Maarja Taevamineku kirik.

## Viited
Claiborne'i vald

**Claiborne'i vald** (*Claiborne Parish*) on 2. järgu haldusüksus (maakond) Ameerika Ühendriikides Louisiana osariigis.

Valla halduskeskus ja suurim linn on Homer, kus elas 2020. aasta seisuga 2747 inimest. Valla ainsus teine linn on Haynesville (2039 elanikku).

## Naaberhaldusükskused
* Columbia maakond (Arkansas) (loodes)
* Unioni maakond (Arkansas) (kirdes)
* Unioni vald (idas)
* Lincolni vald (kagus)
* Bienville'i vald (lõunas)
* Websteri vald  (läänes)

## Ajalugu
Vald moodustati 1828. aastal. Vald on saanud nime Louisiana esimese kuberneri William C. C. Claiborne'i järgi.

## Rahvastik
Elanike arv oli 2020. aasta rahvaloenduse andmetel 14 170. Aastal 2010 oli elanikke 17 195.

Arvestuslik rahvaarvu muutus (1. juuli seisuga):

## Maanteed
*  U.S. Route 79
*  Louisiana Highway 2
*  Louisiana Highway 9

## Viited
Satellite Catalog Number

**Satellite Catalog Number** ehk **SATCAT** on viiekohaline järjekorranumber, mille Ameerika Ühendriikide õhuvägi annab nende tuvastamiseks tehiskaaslastele. Enne õhuväge vastutas SATCATi eest NORAD. Esimene järjekorranumber, 00001, väljastati Sputniku orbiidile viinud kanderaketile ja teine Sputnikule.

## Viited
Euroopa Solidaarsus

**Euroopa Solidaarsus** (ukraina keeles Європейська Солідарність) on Ukraina erakond.
UNESCO maailmapärand Tšiilis

**[[Tšiili]]** alal on **[[UNESCO maailmapärandi nimistu]]s** kuus objekti ja 17 objekti kandidaati.

Nimistusse on kantud:
*kuus kultuuripärandi objekti:
**1995 Rapa Nui rahvuspark. Asub Lihavõttesaarel
**2000 Chiloé kirikud
**2003 Valparaíso meresadamalinna ajalooline kvartal
**2005 Humberstone'i and Santa Laura salpeetritehased. Samast aastast alates on see objekt ohustatud pärandi nimekirjas
**2006 Sewelli kaevanduslinn
**2014 Qhapaq Ñan, Andide teedesüsteem. Ühispärand Argentina, Boliivia, Colombia, Ecuadori ja Peruuga
*nimistusse kandideerib alates 1994. aastast veel 17 objekti

## Viited

## Välislingid
*UNESCO maailmapärand Tšiilis. UNESCO maailmapärandi koduleht. Inglise keeles (vaadatud 23. juunil 2019)
Evangeline'i vald

**Evangeline'i vald** (*Evangeline Parish*) on 2. järgu haldusüksus (maakond) Ameerika Ühendriikides Louisiana osariigis.

Valla halduskeskus on Ville Platte.

## Ajalugu
Vald moodustati 1910. aastal.

## Rahvastik
Elanike arv oli 2010. aasta rahvaloenduse järgi 33 984.

Arvestuslik rahvaarvu muutus (1. juuli seisuga):

## Viited
Johannes Hevelius

**Johannes Hevelius** (poolapäraselt: *Jan Heweliusz*; 28. jaanuar 1611 – 28. jaanuar 1687) oli Poola astronoom ja Gdański linnapea. Heveliust peetakse Kuu topograafia alusepanijaks ning ta kirjeldas kümme uut tähtkuju, millest seitse kuulub 88 tänapäeva tähtkuju hulka.

## Viited
Albert Kesselring

**Albert Kesselring** (30. november 1885 – 16. juuli 1960) oli teise maailmasõja ajal Luftwaffe kindralfeldmarssal. 

Mõlema maailmasõja vältel sõjaväelist karjääri teinud, oli Kesselring üks Natsi-Saksamaa osavamaid väejuhte, kes teenis ka rohkesti autasusid. Ta oli üks 27 sõjaväelasest, kes pälvis Raudristi rüütliristi nii tammelehtede, mõõkade kui ka briljantidega. Hüüdnimedega „Naeratav Albert” ja “Onu Albert” oli ta teise maailmasõja üks populaarsemaid kindraleid.

Kesselring astus Baieri armeesse ohvitserikadetina 1904. aastal ja teenis suurtükiväes. Ta lõpetas 1912. aastal väljaõppe õhupallivaatlejana. Esimese maailmasõja ajal teenis ta nii lääne kui ka idarindel. Ta nimetati tööle peastaapi, ehkki tal ei olnud sõjaväelist haridust. Kesselring jäi pärast sõda sõjaväkke, kuid vabastati 1933. aastal, et saada Reichi lennundusministeeriumi haldusosakonna juhiks, kus ta osales lennundustööstuse taastamises ja Luftwaffe aluste rajamises, teenides selle ülemana aastatel 1936–1938.

Teise maailmasõja ajal juhtis ta õhujõude Poolas ja Prantsusmaal, Suurbritannia lahingus ja operatsioonis Barbarossa. Lõunarinde ülemjuhatajana, oli ta Saksa kõrgeim väejuht Vahemere regioonis, mis hõlmas Põhja-Aafrika operatsioone. Sõja viimases kampaanias juhtis ta Saksa vägesid Läänerindel. Ta võitis vastaste austuse oma sõjaliste saavutustega, kuid tema maine rikkusid massimõrvad Itaalias tema alluvuses olnud vägede poolt.

Pärast sõda peeti Kesselringi üle kohut sõjakuritegude eest ja mõisteti surma 335 Itaalia tsiviilisiku mõrva eest. Seejärel muudeti karistus eluaegse vangistusega. Poliitika- ja meediakampaania tulemuseks oli tema vabastamine 1952. aastal, ilmselt tervislikel põhjustel. Ta oli üks kolmest kindralfeldmarssalist, kes avaldas oma mälestused. Esimese osa pealkiri oli "Soldat bis zum letzten Tag" ("Sõdur viimse päevani"), teine ​​"Gedanken zum Zweiten Weltkrieg" ("Mõtted teisest maailmasõjast").

## Kirjandus
* 
* 
* 
* 
* 
* 
* 
* 
*
UNESCO maailmapärand Iirimaal

**[[Iirimaa]]** alal on **[[UNESCO maailmapärandi nimistu]]s** kaks objekti ja seitse objekti kandidaati.

Nimistusse on kantud:
*kaks kultuuripärandi objekti:
**1993 Brú na Bóinne - arheoloogiline ansambel Boyne'i jõe lookmes
**1996 Sceilg Mhichíl
*nimistusse kandideerib alates 2010. aastast veel seitse objekti

## Viited

## Välislingid
*UNESCO maailmapärand Iirimaal. UNESCO maailmapärandi koduleht. Inglise keeles
John Flamsteed

**John Flamsteed** (19. august 1646 – 31. detsember 1719) oli Inglise astronoom ja esimene Briti kuninglik astronoom. Oma eluajal koostas ta 3000 tähest koosneva kataloogi *Catalogus Britannicus* ja täheatlase *Atlas Coelestis*, mis mõlemad avaldati postuumselt. Flamsteed oli esimene teadaolev astronoom, kes vaatles Uraani, kuid pidas seda täheks. Ta oli Greenwichi Kuningliku Observatooriumi esimene direktor.

## Viited
UNESCO maailmapärand Belgias

**[[Belgia]]** alal on **[[UNESCO maailmapärandi nimistu]]s** 16 objekti ja 16 objekti kandidaati.

Nimistusse on kantud:
*15 kultuuripärandi objekti:
**1998 Flandria beginaažid
**1998 La Grand-Place, Brüssel  
**1998 Canal du Centre'i neli laevalifti ja nende ümbruskond, La Louvière ja Le Roeulx (Hainaut)
**1999, 2005 Belgia ja Prantsusmaa linnakellatornid. Ühispärand Prantsusmaaga
**2000 Arhitekt Victor Horta põhilised linnamajad (Brüssel)
**2000 Brugge ajalooline keskus
**2000 Spiennes'i kiviaegsed ränikivikaevandused (Mons)
**2000 Tournai Jumalaema peakirik
**2005 Plantin-Moretuse maja, töökoja ja muuseumi kompleks
**2009 Stoclet' villa
**2012 Valloonia tähtsamad kaevandusalad
**2016 Le Corbusier' looming kui väljapaistev panus moodsasse arhitektuuri. Ühispärand Argentina, India, Jaapani, Prantsusmaa, Saksamaa ja Šveitsiga
*üks looduspärandi objekt:
**2017 Karpaatide ja teiste Euroopa regioonide muistsed ja põlised pöögimetsad. Ühispärand Albaania, Austria, Bosnia ja Hertsegoviina, Bulgaaria, Hispaania, Horvaatia, Itaalia, Põhja-Makedoonia, Poola, Prantsusmaa, Rumeenia, Saksamaa, Slovakkia, Sloveenia, Šveitsi, Tšehhi ja Ukrainaga
*nimistusse kandideerib alates 2002. aastast veel 16 objekti
**2025 "Tööliste kogukonnamajad (Belgia)". Ühispärand Argentina, Austraalia ja Taaniga

## Viited

## Välislingid
*UNESCO maailmapärand Belgias. UNESCO maailmapärandi koduleht. Inglise keeles, vaadatud 1. detsembril 2025
Roberto Rosales

**Roberto José Rosales Altuve** (sündinud 20. novembril 1988 Caracases) on Venezuela jalgpallur, kes mängib paremkaitsjana Küprose kõrgliiga klubis AEK Larnaca ja Venezuela jalgpallikoondises.

Ta alustas karjääri kodulinna klubis Caracas F.C.. 2007. aastal liitus ta Belgia kõrgliiga klubiga Gent. Ta mängis seal kolm hooaega ja võitis 2009. aastal klubiga Belgia karika. 2010. aasta juulis siirdus ta Hollandsisse, liitudes sealse kõrgliiga klubiga FC Twente.

Pärast nelja hooaega Hollandis sõlmis Rosales 2014. aasta juulis kolmeaastase lepingu Hispaania kõrgliigasse kuuluva Málagaga. Hooajal 2017–18 jäi Málaga Hispaania kõrgliigas viimaseks ja langes esiliigasse, kuid Rosales jätkas mängimist Hispaania kõrgliigasse, liitudes Espanyoliga.

2019. aasta juulis sõlmis ta kaheaastase lepingu Hispaania kõrgliiga klubiga Leganés. Pärast kahte aastat Leganéses liitus ta 2021. aastal Küprose kõrgliiga klubis AEK Larnaca.

Debüüdi Venezuela jalgpallikoondises tegi ta 28. märtsil 2007 mängus Uus-Meremaa vastu. Koondisekarjääri esimese värava lõi ta 1. juunil 2019 sõprusmängus Ecuadori vastu. Ta on alates 2011. aastast kuulunud Venezuela koondisse viiel Copa América turniiril.

## Saavutused
;Gent
*Belgia karikas 2009–10
;Twente
*KNVB beker: 2010–11
*Johan Cruijff Schaal: 2010, 2011

## Viited
Alfa (Ukraina)

**Erioperatsioonide Keskus „A“** (ukrainakeelne nimetus Центр спеціальних операцій боротьби з тероризмом, захисту учасників кримінального судочинства та працівників правоохоронних органів või lihtsalt Альфа, lühend ЦСО «А») on Ukraina Julgeolekuteenistuse taktikaline eriüksus.

## Ajalugu
Alfa liikmed on osalenud Donbassi sõjas.

### Sõjategevus 2022. ja 2023. aastal
2022. aasta 10. septembril sisenesid Alfa võitlejad vastupealetungi ajal varem Vene vägede keäes olnud Kupjanskisse.




2023. aasta veebruaris teatas SBU, et erioperatsioonide keskus „A“ koosseisus formeeritakse uus ründeväeosa.

### Ülemad
* Serhi Dussõk 2020-2023
* Jevhen Hmara 2023-

## Struktuur
* Bilõi Vovk - droonirünnakutele spetsialiseerunud üksus.

## Varustus
### Luurevahendid

## Vaata ka
* HUR MO
* Omega (Ukraina)
* Ukraina erioperatsioonijõud

## Viited

## Välislingid
* Порошенко назначил нового начальника "Альфы" СБУ - Lb.ua, 20.03.2015 
* Спецподразделение СБУ Альфа и морская пехота США решили провести совместные тренировки под Киевом - Nv.ua, 27.10.2017
Oroki keel

**Oroki keel** (ka uilta keel) on Venemaal Kaug-Idas Sahhalini oblastis orokite räägitav tunguusi keel.

Oroki keel on väljasurev keel. Seda räägivad harva vaid vanemad inimesed. 2010. aasta Venemaa rahvaloenduse andmeil oskas Venemaal oroki keelt 47 inimest. Orokeid oli kokku 300.

2007. aastal loodi oroki kirjakeel ning 2008. aastal anti välja orokikeelne aabits.

Oroki tähestik:

## Viited

## Välislingid

*http://lingsib.iea.ras.ru/ru/languages/uilta.shtml
Shalom

**Shalom** (heebrea keeles שָׁלוֹם; kirjutatud ka kui *shalom*, *sholom*, *sholem*, *sholoim* või *shulem*) on heebrea sõna, mis tähendab rahu, harmooniat, terviklikkust, õitsengut ja heaolu. Väljendit pruugitakse samuti idioomiliselt nii tervituseks kui hüvastijätuks.

## Vaata ka
*Aloha (havai keeles)
Katari Ülikool

**Katari Ülikool** on ülikool Kataris. Ülikool asub Doha põhjaosas.

Ülikool on asutatud aastal 1973 ja see on ainus riiklik ülikool Kataris.

Õppekeeleks on araabia (hariduse, kunstide ja sotsiaalteaduste valdkonnas) ja inglise keel (loodus- ja tehnikateaduste ning majanduse valdkonnas).
Kreeta ja Kürenaika

**Kreeta ja Kürenaika** (ladina: *Provincia Creta et Cyrenaica*) oli aastal 67 eKr loodud Rooma keisririigi senatiprovints. See koosnes Kreeta saarest ja Kürenaika piirkonnast tänapäeva Liibüas.

## Apioni testament ja Rooma võim Kürenaikas

Hellenistliku Kürenaika kuningriigi viimane kuningas Ptolemaios Apion jättis oma kuningriigi Rooma vabariigile, kui ta aastal 96 eKr lastetuna suri. Rooma võttis selle pärandi Ptolemaios Apionilt meeleldi vastu, kuid eelistas jätta halduse kohalikele valitsejatele, mitte otsese kontrolli all hoidmisele. Kuid 70. aastatel eKr hakkasid juudi asunike ülestõusud provintsi destabiliseerima ja Senat oli sunnitud tegutsema. Aastal 74 eKr saatsid nad madala ametniku, kvestor Cornelius Lentulus Marcellinuse Kürenaikat ametlikult Rooma provintsiks annekteerima ja korda taastama. See, et Senat saatis sellise madala ametniku, näitab poliitilisi raskusi, mis vabariigil oma kasvava riigi valitsemisel oli, samuti viitab kergusele, millega Kürenaika oli valmis alluma Rooma valitsusele ja pakutavale stabiilsusele.

## Rooma Kreeta-vallutus

Marcus Antonius Creticus ründas Kreetat aastal 71 eKr ja löödi tagasi. Aastal 69 eKr volitas Rooma Quintus Caecilius Metellust Kreetat vallutama ja pärast metsikut kolmeaastast kampaaniat (66 eKr) Kreeta alistus. Metellus teenis agnomeni "Creticus" auks oma Kreeta vallutamise ja allutamise eest.

## Provints

Aastal 67 eKr ühendati Kreeta ja Kürenaika üheks provintsiks keskusega Gortyn Kreetal. Kuna see korraldus oli geograafiliselt ebamugav, jaotas Diocletianus aastal 298 pKr provintsi kaheks.
Palestiina mandaatala

**Palestiina mandaatala** (araabia keeles فلسطين ehk *Filasṭīn*; heebrea keeles פָּלֶשְׂתִּינָה (א"י) ehk *Pālēśtīnā* (EY), kus "EY" ehk "Eretz Yisrael" tähendab Iisraeli Maad) oli geopoliitiline entiteet, mis loodi Lähis-Idas aastatel 1920–1923. Piiritlus vastas ligikaudu Palestiina piirkonnale, mis oli osa Esimese maailmasõja järgsest Briti administreeritud Osmanite riigi jagamisest, nagu sätestas Palestiina mandaat.

## Vaata ka
*Palestiina mandaat
*Palestine Command
Palestiina mandaat

**Palestiina mandaat** oli Briti administratsioonile antud A-klassi Rahvasteliidu mandaat loomaks ja haldamaks Palestiina ja Transjordaania territooriumeid, mille oli pärast Esimest maailmasõda loovutanud Osmanite riik. Prantsusmaa möönduse järel andis juba varem kokkulepitud Palestiina rahvusvaheline administratsioon (Sykes–Picoti pakt) mandaadi üle Ühendkuningriigile aprillis 1920. Transjordaania emiraat lisati mandaati pärast Prantsuse-Süüria sõda, kui prantslased olid Damaskuses kukutanud Süüria Araabia kuningriigi.

## Vaata ka
*Palestiina mandaatala
Transjordaania (piirkond)

**Transjordaania** ehk **Jordani Idakallas** (araabia keeles شرق الأردن‎) on Jordani jõest idapoolne mägismaa Levandis, kus asub enam-vähem tänapäevane Jordaania Hašimiidi Kuningriik.

## Vaata ka
*Transjordaania emiraat
*Läänekallas
Tsukuba

**Tsukuba** on linn Jaapanis Ibaraki prefektuuris.

Seal asub Tsukuba Ülikool.

Tsukuba on oluline teaduskeskus.

## Viited
Tsukuba Ülikool

**Tsukuba Ülikool** (jaapani 筑波大学 *Tsukuba daigaku*) on ülikool Tsukuba linnas Jaapanis.

Pidades oma eellast asutatuks aastal 1872 on see üks vanimaid Jaapani ülikoole. Praegusel kujul asutati aastal 1973.